Στέφανος Ματθίας

Ο Στέφανος Ματθίας (1935 - 2009) ήταν διαπρεπής νομικός και πρόεδρος του Αρείου Πάγου.

Γεννήθηκε στην Αθήνα. Σπούδασε νομικά στο πανεπιστήμιο Αθηνών και πραγματοποίησε μεταπτυχιακές σπουδές στη Γαλλία. Το 1961 εισήλθε στο δικαστικό σώμα, το 1990 προήχθη σε αρεοπαγίτη, διετέλεσε διευθυντής της Εθνικής σχολής Δικαστών, αντιπρόεδρος του Αρείου Πάγου και το 1996 επελέγη πρόεδρος του Αρείου Πάγου, θέση στην οποία παρέμεινε μέχρι το 2002 οπότε και του δόθηκε ο τίτλος του επίτιμου προέδρου του Αρείου Πάγου.Βιογραφικό Ματθία, άρθρο της εφημερίδας "Το Βήμα" Κατά τη διάρκεια της θητείας του ήρθε σε σύγκρουση με τον τότε υπουργό δικαιοσύνης Μιχαήλ Σταθόπουλο για την αναθεώρηση του Συντάγματος και τις παρεμβάσεις των πολιτικών στο έργο της δικαιοσύνης.Σύγκρουση Ματθία - Σταθόπουλου , άρθρο από το in.gr "Ελευθεροτυπία"

Μετά τη συνταξιοδότησή του συνέχισε να ασχολείται με τα νομικά παρεμβαίνοντας τακτικά. Ήταν μέλος στο δ.σ. της Κίνησης Πολιτών για μια ανοιχτή κοινωνία καθώς και επίτιμος διδάκτωρ του Εθνικού και Καποδιστριακού πανεπιστημίου Αθηνών.Ο Στέφανος Ματθίας επίτιμος διδάκτωρ , από την επίσημη ιστοσελίδα του Εθνικού και Καποδιστριακού πανεπιστημίου Αθηνών Από μικρός ασχολείτο με τη ζωγραφική με καθηγητή τον γνωστό ζωγράφο Σπύρο Παπαλουκά, το δε μουσείο της πόλεως των Αθηνών έχει κυκλοφορήσει βιβλίο σχετικά με το καλλιτεχνικό του έργο του Στέφανου Ματθία.Βιβλίο για τον Στέφανο Ματθία, από το biblionet.gr Επίσης είχε πλούσιο συγγραφικό έργο νομικού περιεχομένου  έχοντας δημοσιεύσει περισσότερες από 20 μελέτες ιδιωτικού δικαίου (Μελετήματα ιδιωτικού δικαίου).

Απεβίωσε στην Αθήνα στις 2 Σεπτεμβρίου 2009 από ανακοπή καρδιάς και ενταφιάστηκε στο νεκροταφείο Παλαιού Φαλήρου.Βιογραφικό Ματθία, άρθρο της εφημερίδας "Το Βήμα"

Πηγές

Κατηγορία:Πρόεδροι του Αρείου Πάγου
Κατηγορία:Έλληνες συγγραφείς του 20ού αιώνα
Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα